اورمو گؤلو اوچون شکیل سرگیسی
بیلیم سسی – اورمیهلی فوتوقرافچی “مجتبی اسماعیل زاده”نین “آجی شور” [شور تلخ] آدیندا شکیللری، اورمو گؤلو موضوعسوندا قورا پیشیرن آیینین ۶-سیندان اورمیهنین هنری حوزهسینین اورمیه آدلی قالئریسینده هامیسال [عمومی] گؤروش اوچون سرگیلنیبدیر.
بو سرگیده ۳۰ سندلی شکیل ۵۰×۷۵ سانتیمئتر اؤلچوسونده، اورمو گؤلو ستادینین ایش بیرلییی ایله گؤروشه قویولوبدور. بو شکیللر ۹۲ ایله ۹۳-جو ایللرین یاییندا چکیلیبدیر.
دئمهلیییک، آذربایجانین گنج صنعتکاری مجتبی اسماعیلزاده، اورمودا دونیایا گؤز آچیبدیر. او این فوتوقرافچیلار درنهیینین اویهسی و تسنیم خبر آژانسینین فوتوقرافچیسیدیر و ایندییهدک ۱۵-دن چوخ قروپسال سرگیده فعالیت گؤسترهرک چئشیدلی اؤدوللر ألده ائدیبدیر.
سرگینین باشلانیشی: دونن [۰۶/۰۴/۱۳۹۴] باشلانیبدیر
سرگینین گؤروش تاریخی و ساعاتلاری: قورا پیشیرن [تیر] آیینین ۶-سیندان ۱۳-ونه کیمی / سحرچاغی ۱۰-۱۳ – گون اورتادان سونرا ۱۷-۲۱
قالئری دوز گونلری [دوشنبه لر] تعطیلدیر *
آدرس: اورمیه، أیالت مئیدانی، شهید امینی خییاوانی، اوستادندارینین یاپیشیغی، باتی آذربایجان اوستانینین هنری حوزهسینین بیناسی، اورمیه قالئریسی
بیلیم سسی اوچون حاضیرلایان: حسین واحدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab